El Govern ha d'establir les directrius i les condicions per a l'obtenció dels títols universitaris de caràcter oficial i amb validesa en tot el territori nacional, que han de ser expedits en nom del rei pel rector de la universitat.
Per impartir ensenyaments oficials i expedir els corresponents títols oficials, amb validesa en tot el territori nacional, les universitats han de tenir l'autorització pertinent de la comunitat autònoma, segons el que disposa la seva legislació i el que preveu l'article 8 d'aquesta Llei, i obtenir la verificació del Consell d'Universitats que el pla d'estudis oportú s'ajusta a les directrius i les condicions establertes pel Govern.
El procediment ha de preservar l'autonomia acadèmica de les universitats.
Després de l'autorització de la comunitat autònoma i la verificació del pla d'estudis que atorgui el Consell d'Universitats, el Govern ha d'establir el caràcter oficial del títol i ordenar-ne la inscripció en el Registre d'universitats, centres i títols.
Una vegada que el Govern hagi aprovat el caràcter oficial de l'esmentat títol, el rector ha d'ordenar publicar el pla d'estudis en el Butlletí Oficial de l'Estat i en el diari oficial de la comunitat autònoma.
Amb subjecció a les directrius generals establertes, les universitats elaboren i aproven els plans d'estudis conduents a obtenir títols universitaris de caràcter oficial i validesa en tot el territori nacional, corresponents a ensenyaments que hagin implantat les comunitats autònomes.
Amb caràcter previ a la tramesa al Consell de Coordinació Universitària, les universitats han de posar els plans d'estudis en coneixement de la comunitat autònoma corresponent, a l'efecte d'obtenir l'informe favorable relatiu a la valoració econòmica del pla d'estudis i a l'adequació als requisits a què es refereix l'apartat 3 de l'article 4.
Una vegada obtingut l'informe de la comunitat autònoma, les universitats han de remetre els plans d'estudis al Consell de Coordinació Universitària als efectes que aquest Consell en verifiqui l'ajust a les directrius generals a les quals es refereix l'apartat 1 i en faci l'homologació.
Transcorreguts sis mesos des que el Consell de Coordinació Universitària hagi rebut aquests plans d'estudis, i no havent-hi estat dictada cap resolució, s'han de considerar homologats.
El Govern, una vegada acreditada l'homologació del pla d'estudis i el compliment dels requisits als quals es refereix l'apartat 2, homologa els títols corresponents, als efectes que la comunitat autònoma pugui autoritzar que s'imparteixin els ensenyaments i la universitat, al moment oportú, expedeixi els títols.
Per homologar els títols els ensenyaments dels quals els imparteixin centres universitaris privats cal que aquests estiguin integrats com a centres propis en una universitat privada o adscrits a una universitat pública.
Als efectes d'aquest article, transcorregut el període d'implantació d'un pla d'estudis, les universitats han de sotmetre a l'avaluació de l'Agència Nacional d'Avaluació de la Qualitat i Acreditació el desenvolupament efectiu dels ensenyaments.
L'Agència ha de donar compte d'aquesta avaluació al Consell de Coordinació Universitària i a la comunitat autònoma corresponent, així com al Govern que, si s'escau, ha d'adoptar les mesures que siguin procedents d'acord amb les previsions de l'apartat següent.
El Govern estableix el procediment i els criteris per suspendre o revocar l'homologació del títol que, si s'escau, sigui procedent per l'incompliment dels requisits o de les directrius generals que s'han esmentat als apartats 1 i 2, així com les conseqüències de suspendre-la o revocar-la.